ང་ཚོའི་འདས་པའི་ལོ་རྒྱུས་དང་།ད་ལྟའི་གནས་བབ་ལ་ཟུར་ཙམ་བལྟས་ན།ཇོ་ནང་པའི་ལོ་རྒྱུས་ནི་དྲང་བདེན་དང་འདྲ་མཉམ་མ་ཡིན་པའི་བྱུང་རབས་ཤིག་དང་།དྲག་གནོན་དང་མནར་གཅོད་ཀྱི་གཡུལ་སར་ལྷུང་བའི་སྐྱོ་གར་ཞིག་ཆགས་རེད།ཆོས་རྒྱུད་བྱེ་བྲག་པ་ཞིག་གིས་དབང་བསྒྱུར་བའི་སྤྱི་ཚོགས་ཁྲོད།དུས་རབས་བཅུ་བདུན་པའི་ཡ་ང་བའི་གྲུབ་མཐའ་བཙན་བསྒྱུར་གྱི་དྲག་བརྡུང་དང་དམར་གསོད་ཆེན་མོའི་དུས་སྐབས་ནས་བཟུང་།ཇོ་ནང་པ་རྣམས་འཇིག་རྟེན་ཁམས་ན་ཡོད་ཀྱང་།གྲངས་ཀྱི་ནང་ན་མེད་པ་ལྟ་བུར་གྱུར་བ་མ་ཟད།ཐ་ན་ཇོ་ནང་པའི་གསུང་རབ་ཁག་ལ་ཡང་ནག་ཉེས་ཕོག་སྟེ།བཙོན་འཇུག་ཁྲིམས་ཆད་ཕོག་ཡོད།འོན་ཀྱང་ལོ་རྒྱུས་ཁྲོད་ཇོ་ནང་པ་རྣམས་ཀྱིས་འདག་ཐབས་མེད་པའི་ནག་ཉེས་གང་ཡང་བསག་མེད།